হাঙ্গারফোর্ট স্ট্রিট আবাসনে ভয়াবহ আগুন

কলকাতা: শহরে ফের অগ্নিকাণ্ড। হাঙ্গারফোর্ট স্ট্রিট আবাসনে (Hungerford Street Residence) ভয়াবহ আগুন।শুক্রবার সকালে ৯ হাঙ্গারফোর্ট স্ট্রিট আবাসনে আগুন লাগে। ঘটনাস্থলে দমকলের ৮টি ইঞ্জিন। দূর থেকে দেখা যাচ্ছে আগুনের লেলিহান শিখা। কালো ধোঁয়ায় ঢেকেছে গোটা এলাকা। অগ্নিকাণ্ডের ঘটনায় আতঙ্কিত আবাসনের বাসিন্দারা। সরিয়ে ফেলা হয়েছে আবাসনের বাসিন্দাদের। যুদ্ধকালীন তৎপরতায় আগুন নেভানোর কাজ চালাচ্ছে দমকল বাহিনী। কী কারণে এই অগ্নিকাণ্ড তা জানা যায়নি।

আরও পড়ুন: জ্যোতি বসু সেন্টার সোশ্যাল স্টাডিজ অ্যান্ড রিসার্চের উদ্বোধন

শুক্রবার ৯ নং হাঙ্গারফোর্ড স্ট্রিটে আবাসনের ছাদে আগুন লাগে। আগুনের জেরে এলাকায় ছড়িয়ে পড়েছে আতঙ্ক। যেখানে আগুন লেগেছে তার কয়েক হাত দূরে রয়েছে শহরের নামী বাসপাতাল ও স্কুল। যদি আগুন নিয়ন্ত্রণে না আসে তো একছাদ থেকে অন্য ছাদে আগুন ছড়িয়ে পড়ার আশঙ্কা তৈরি হয়েছিল। দমকলের ৮টি ইঞ্জিন যুদ্ধকালীন তৎপরতায় আগুন নেভায়। সূত্রের খবর, ছাদের যে অংশে আগুন লেগেছে, সেটি মূলত যন্ত্রপাতির ঘর।

অন্য খবর দেখুন